ভাৰতীয় ধ্ৰুপদী সংগীত জগতৰ অন্যতম পুৰোধা, কিংবদন্তী সংগীতজ্ঞ সন্তুৰ বাদক পণ্ডিত শিৱকুমাৰ শৰ্মাই আজি ৮৪ বছৰ বয়সত শেষ নিশ্বাস ত্যাগ কৰে।
জম্মুত জন্মগ্ৰহণ কৰা পণ্ডিত শিৱকুমাৰ শৰ্মাই তেৰ বছৰ বয়সত সন্তুৰ বাদ্য শিকিবলৈ আৰম্ভ কৰিছিল। ১৯৫৫ চনত মুম্বাইত তেওঁ প্ৰথম ৰাজহুৱাভাৱে প্ৰদৰ্শন আগবঢ়ায়।
পণ্ডিত শিৱকুমাৰ শৰ্মাই ১৯৫৬ চনৰ 'ঝনক ঝনক পায়েল বাজে' চলচ্চিত্ৰৰ এটা দৃশ্যৰ বাবে নেপথ্য সংগীত ৰচনা কৰিছিল। চাৰি বছৰৰ পিছত পণ্ডিত শিৱকুমাৰ শৰ্মাই তেওঁৰ প্ৰথমখন একক এলবাম ৰেকৰ্ড কৰে।
পণ্ডিত শিৱকুমাৰ শৰ্মাই প্ৰখ্যাত বাঁহীবাদক হৰিপ্ৰসাদ চৌৰাছিয়া আৰু গিটাৰবাদক ব্ৰজ ভূষণ কাবৰাৰ সৈতে বিখ্যাত 'কল অফ দ্য ভেলী' শীৰ্ষক এলবাম প্ৰযোজনা কৰিছিল।
হৰিপ্ৰসাদ চৌৰাছিয়াৰ সৈতে যুটীয়াভাৱে চিলচিলা, চান্দনীৰ, ডাৰকে ধৰি কেইবাখনো হিন্দী চলচ্চিত্ৰৰ বাবে সংগীত ৰচনা কৰিছিল শিৱকুমাৰ শৰ্মাই।
পণ্ডিত শিৱকুমাৰ শৰ্মা ১৯৯১ চনত সন্মানীয় পদ্মশ্ৰী আৰু ২০০১ চনত পদ্ম বিভূষণ সন্মানেৰে সন্মানিত হৈছিল।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
